SUID-AFRIKAANSE RADIOLIGA NUUS SONDAG 23 OCTOBER 2016 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 


OKOSA RAAD KEUR MEMORANDUM VAN VERSTANDHOUDING MET 
SARL GOED 


FREKWENSIE VERANDERINGE VIR AMATEUR RADIO TODAY 
VERANDERING VAN TARU SEKRETARIS 

OPDATERING VAN KLUB INLIGTING OP DIE SARL WEB TUISTE 
VOORTREKKERS HOU KOERS OP DIE AMATEURRADIOBANDE 
SONSIKLUS 25 EEN VAN DIE SWAKSTES 

HEF VOORTPLANTINGVOORSPELLING 

en 

DAGBOEK VAN GEBEURE 


** Hierdie week het die OKOSA raad die memorandum van verstandhouding 
met die SARL goedgekeur. Hierdie memorandum vervang `n baie ou memoran- 
dum wat uitgedateer is en reeds verval het. Die doel van die memorandum is om 
te bevestig hoe OKOSA en die SARL sal saamwerk om die volgende te bewerk- 
stellig: * koërdineer en harmoniseer die uiteiking van amateurradio frekwensie 
spektrum lisensies in Suid Afrika: * vestig `n raamwerk om die amateurradio 
eksamen (RAE) te bedryf; en, * koërdineer aktiwiteite van wedersydse belang. 


In terme van die memorandum, sal die SARL `n formele Nasionale Herhaler 
en Baken Bestuursgroep stig om aansoeke vir herhaler en baken lisensies te 
koërdineer. `n Gesamentlike Werkskomitee, saamgestel uit verteenwoordigers 
van OKOSA en die SARL soos genomineer deur beide partye, sal gestig word en 
sal op `n aanhoudende basis funksioneer. OKOSA se regsafdeling is reeds besig 
om die formele onderteking van die memorandum deur die SARL President 
en OKOSA Voorsitter te reël. Die ondertekende dokument sal op die SARL 
webtuiste beskikbaar wees. SARL President, Nico van Rensburg sê dat die 


onderteking van hierdie memorandum 'n belangrike mylpaal is aangesien dit die 
verhouding tussen OKOSA en die SARL formaliseer. 


** Op 30 Oktober, die begin van die nuwe kortgolf seisoen, verander Sentech 
van die frekwensies vir Amateur Radio Today. Die Sondag uitsending om 08:00 
UTC bly op 7205 kHz, terwyl die uitsending vir Oos en Sentraal Afrika verander 
na 17760 kHz. Die Maandag uitsending om 16:30 UTC verander na 4895 kHz. 


** Rod Stafford, W6ROD, het uitgetree as IJARU Sekretaris na sewe jaar van 
diens in daardie posisie. Die IARU Grondwet bepaal dat die lidvereniging wat 
dien as die Internasionale Sekretariaat, dit wil sê die ARRL, die Sekretaris 
aanwys. Die ARRL Raad van Direkteure het David Sumner, K177Z, aangewys 
om Rod Stafford te vervang as Sekretaris effektiewelik 15 Oktober 2016. 


David Sumner het twee keer vantevore in hierdie hoedanigheid gedien, 1982 
tot 1989 en 1999 tot 2009, terwyl in diens van die ARRL om sy hoofkwartier te 
bestuur. Nou afgetree, sluit hy by die ander IARU beamptes en Administratiewe 
Raadslede aan om te dien as 'n vrywilliger. 


TARU President Tim Ellam, VE6SH, het Rod Stafford as Noodkommunikasie 
Spesiale Adviseur aangestel. In hierdie hoedanigheid, sal hy die belange van 
die TARU en die globale amateurradio gemeenskap in die ontwikkeling sektor 
van die TTU verteenwoordig en sal advies en raad gee oor aangeleenthede wat 
verband hou met nood en ramp reaksie kommunikasie. 


** Hierdie is `n ernstige oproep vanaf die sekretaris van die SARL. Die kantoor 
van die SARL is tans besig met `n oefening om die Klub inligting soos op die 
SARL databasis verskyn en wat opgedateer word op die SARL web tuiste, na 
te gaan om sodoende die korrektheid van die inligting te verifiëer. Tydens die 
oefening het dit duidelik geword dat daar baie inligting op die databasis is wat 
verkeerd is. Om te verseker dat die kantoor hul administratiewe pligte nakom 
en om effektief te funksioneer, word elke Klub sekretaris/sekretaresse en Klub 
Voorsitters versoek om asseblief hul Klub inligting op die SARL web tuiste na 
te gaan en waar nodig aan te pas sodat die nuutste Klub inligting beskikbaar 
is. Hierdie is `n ernstige beroep aan alle belanghebbendes om asseblief seker 
te maak dat alle Klub inligting en veranderinge waar nodig so gou moontlik 
aangebring sal word. U samewerking in hierdie verband word hoog op prys 
gestel. 


** Die SARL het die volgende aansoeke om lidmaatskap ontvang: ZSL1IV Max 
George Hounsell ZR1ALB Albert van der Waal ZSL1170 Andre Fryer - Luister- 
aar Lisensie aansoek 


Enige teenkanting teen die begenoemde aansoeke moet die SARL sekretaris 
voor Woensdag die 26ste Oktober bereik. Stuur u skrywe per epos aan secre- 
tary@sarl.org.za 


Daar is tans 1484 lede wat hul lidmaatskap hernu het en daar is 44 klubs wat 
ook hul affiliasie hernu het. 


** OG Hou Koers is Die Voortrekkers se nasionale amateurradiodag vir SA en 
Namibië. Die dag se doel is om moderne jong Voortrekkers bloot te stel aan die 
voordele van ons interessante tegnologie stokperdjie. 


Die Voortrekkers vier in 2016 die beweging se vyf-en-tagtigste bestaansjaar en 
die roepsein ZS85V'T word tydens spesiale geleenthede gebruik. 


Die Voortrekkers bedank elke radio-amateur wat die moeite gedoen het om `n 
klomp entoesiastiese kinders te ondersteun, asook elke Voortrekkerkommando-, 
kamp of aktiwiteit wat tyd ingeruim het om amateurradio `n deel van hul dag 
of naweek se program te maak. 


CO Hou Koers op 15 Oktober 2016 het sowat twintig deelnemende stasies van 
regoor Suid-Afrika gehad. Gaan jy aan CO Hou Koers 2017 deelneem en hulp 
aanbied by jou plaaslike Voortrekkergroep en/of radioklub? 


Besoek gerus www.voortrekkkers.co.za om meer uit te vind oor Die Voortrekkers. 
Navrae oor CGG Hou Koers kan gestuur word aan orionvoortrekkers@gmail.com 


** Volgens NASA se langtermyn son voorspelling kan Siklus 25, wat sy piek 
gedurende 2022 behoort te bereik, een van die swakstes in eeue wees. Hierdie 
kan `n ander Maunder Minimum wees wat die HF frekwensies affekteer waar 
die maksimum bruikbare frekwensie kan daal tot die laer frekwensies. Moenie 
moed opgee nie, want nou is die tyd om die BHF bande op 50, 70 en 144 MHz 
te ondersoek. Langafstand kontakte op BHF is baie meer uitdagend as HF. 


Indien jy die moeite doen om `n hoë-wins horisontale Yagi antenna te bou of te 
koop, jou toerusting te verbeter en BHF voortplanting te leer, dan kan jy verwag 
om heelwat langafstand kontakte te maak. Byvoorbeeld: 'Tropo Verbetering op 
144 MHz kan gereelde 400 km kontakte bewerkstellig, terwyl Tropo Geleiding 
die afstand tot etlike duisende kilometer kan verleng, veral oor die see. (Op 
50 MHz kan `n afstand van 2500 km bereik word op Meteoor Verstrooing met 
beide analoog en digitale modes. Daar is baie ander moontlike modes op die 
towerband soos Sporadiese-E, maar al wat jy moet doen, is om die moed te hê 
om te eksperimenteer. 


Indien jy belangstel in wêreldwye DX, probeer gerus aard-maan-aard wat reg 
deur die jaar en bykans daagliks moontlik is en ook nie deur ionosferiese toes- 
tande beinvloed word nie. Hou in gedagte dat jy nie veel op BHF gaan uitrig 
met `n vertikale antenna en ORP nie. BHF is inderdaad baie uitdagend, maar 
is ook soveel meer opwindend en bevredigend. 


** Hannes Coetzee, ZS6BZP, berig dat die verwagte sonaktiwiteitsvlak baie laag 
gaan wees. Daar is bykans geen kans vir ernstige sonfakkels nie. 


Diegene wat hul eie frekwensievoorspellings wil doen, kan `n verwagte effektiewe 
sonvlektelling van 5 vir die week gebruik. 


Amateurs kan goeie openinge op die 15 tot 20m bande verwag. Daar is selfs `n 
moontlikheid van 10m openinge op Noord-Suid sonverligte paaie. 


Besoek gerus die webtuiste spaceweather.sansa.org.za vir meer inligting. 
** Kom ons loer nou na gebeure vir die volgende paar weke: 


29 30 Oktober CO WW DX ESB Kompetisie 5 November RaADAR Uitdag- 
ing 5 November Pretoria Amateur Radio Klub Snuffelmark 6 November 
Die PEARS HF DX Kompetisie 13 SARL Jeug Net 19 November Antieke 
Draadloos Vereniging AJV & Snuffelmark 26 27 November CO WW DX CW 
Kompetisie 26 November Wes Rand Snuffelmark 


Om die bulletin mee af te sluit `n opsomming van ons hoofberig: Hierdie week 
het die OKOSA raad die memorandum van verstandhouding met die SARL 
goedgekeur. Hierdie memorandum vervang 'n baie ou memorandum wat uitge- 
dateer is en reeds verval het. 


Dit bring ons aan die einde van hierdie bulletin. 


Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur `n €- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuus uitsending van die Suid-Afrikaanse Radio liga, 
saamgestel deur Emile Venter, ZS6V, en gelees deur... uie ves ek oes ek He Be Gee be Ge See Gee aak ees ak Re 


Die Afrikaanse nuus span groet nou en wens jou 'n mooi week toe. Totsiens. 
P: J 


/EX 


